paragraph_text: Bio je viši rukometni trener, NLP-trener, mentalni trener, kineziolog. Svoju strast, emocionalnu i mentalnu snagu uspješno je primjenjivao i kao aktivni igrač, državni reprezentativac i kao trener. Održavao je predavanja mentalne snage, na kojima je prenio svoja iskustva s igračima, ali i s drugim poslovnim ljudima. Govorio je kako je kao igrač prepoznao mentalni potencijal u pripremi za utakmicu. Kazao je poslije da se pred trenerski posao nastojao educirati u području mentalne snage, tako da bi ono što je nekad radio nesvjesno "iz trbuha", poslije dao neku znanstvenu potporu.<ref>Bljesak.info Sa.M.: Trener Goran Suton održao trening mentalne snage. 16. lipnja 2015. (pristupljeno 2. veljače 2019.)